IPhone 16 Pro

**iPhone 16 Pro** և **iPhone 16 Pro Max**, Apple Inc կազմակերպության կողմից ստեղծված iPhone մոդելի սմարթֆոններ։ Դրանք ներկայացնում են iPhone-ի տասնութերորդ սերունդը, որը եկել է փոխարինելու iPhone 15 Pro և iPhone 15 Pro Max մոդելներին: Սմարթֆոնները ներկայացվել են iPhone 16-ի հետ միասին Apple-ի հատուկ միջոցառման ժամանակ՝ Apple Park-ում (Կուպերտինո, Կալիֆոռնիա), 2024 թվականի սեպտեմբերի 9-ին: Վաճառքը սկսվել է 2024 թվականի սեպտեմբերի 20-ին:

## Տեխնիկական բնութագրեր
### Դիզայն և պատկեր
iPhone 16 Pro-ն ունի 6․3 դյույմանոց OLED Super Retina XDR էկրան, իսկ iPhone 16 Pro Max-ը ունի ավելի մեծ 6․9 դյույմանոց էկրան: Երկու մոդելներն էլ ունեն «եզրից եզր» էկրանի դիզայն, սակայն ի տարբերություն նախորդ մոդելների ունեն ավելի բարակ եզրեր, ինչը դարձնում է նրանց «այսօրվա ամենաբարակ մոդելները բոլոր iPhone-ների շարքում»: Pro մոդելները թողարկվում են սպիտակ տիտանի, անապատի տիտանի, բնական տիտանի և սև տիտանի գույներով, ունեն թեթև և քերծվածքների հանդեպ դիմակայուն պատյան:
Պատկեր:Back_view_of_iPhone_16_Pro_White_Titanium.jpg|Սպիտակ տիտան
Պատկեր:Back_view_of_iPhone_16_Pro_Max_Natural_Titanium.jpg|Սև տիտան
Պատկեր:Right_view_of_iPhone_16_Pro_White_Titanium.jpg|Ֆոտոխցիկի կառավարման կոճակ


### Բնութագիր
IPhone 16 Pro մոդելները համալրված են Apple A18 Pro չիպով, որը ստեղծվել է երկրորդ սերնդի 3 նանոմետրանոց տեխգործընթացով, ինչը զգալիորեն բարձրացնում է արտադրողականությունը, հատկապես արհեստական ինտելեկտի հետ կապված առաջադրանքներում: Այս չիպը ունի 6 միջուկային պրոցեսոր, 6 միջուկային GPU և 16 միջուկային նեյրոնային շարժիչ, որն արագացնում է մեքենայական ուսուցման հնարավորությունները ՝ ապահովելով Apple Intelligence-ի գործառույթների անխափան ինտեգրում: Երկու մոդելներն էլ առաջարկում են 8 ԳԲ LPDDR5 հիշողություն: IPhone 16 Pro-ի հիշողության տարբերակներն են 128 ԳԲ-ից 1 ՏԲ, իսկ iPhone 16 Pro Max-ը՝ 256 ԳԲ-ից 1 ՏԲ։

### Apple-ը և արհեստական բանականությունը
IPhone 16 Pro-ի առաջատար առանձնահատկություններից մեկը Apple Intelligence-ի հետ ինտեգրումն է: Apple Intelligence-ը ընդլայնում է Siri-ի ֆունկցիոնալությունը՝ բարելավելով բնական լեզվի ըմբռնումը և ներմուծելով գեներացնող գործառույթներ, ինչպիսիք են օգտատիրական էմոջիները և տեսողական ինտելեկտը, որոնք կարող են իրական ժամանակում վերլուծել լուսանկարները և նույնականացնել առարկաները: ԱԲ-ի հնարավորությունները նախատեսված են սարքի վրա աշխատելու համար, ինչը նվազագույնի է հասցնում տվյալների փոխանակումը արտաքին սերվերների հետ։

### Տեսախցիկ
iPhone 16 Pro մոդելները ունեն թարմացված տեսախցիկային համակարգ: Դրանք հագեցված են 48 ՄՊ լայնանկյուն խցիկով՝ օպտիկական պատկերի կայունացմամբ (OIS) մատրիցայի տեղաշարժով և երկու պիքսելանոց ավտոֆոկուսով։ Ուլտրա լայնանկյուն տեասախցիկն այժմ 48 ՄՊ է։ 5-անգամյա օպտիկական մասշտաբավորումը, որը նախկինում հասանելի էր միայն 15 Pro Max մոդելում, այժմ հասանելի է նաև 16 Pro մոդելում: Երկու մոդելներն էլ կարող են ձայնագրել վիդեո 4K ֆորմատով 120 կադր վայրկյան արագությամբ՝ ունենալով iPhone-ների համար ամենաբարձր լուծաչափն ու կադրային հաճախականությունը:

### Փոփոխություններ և առանձնահատկություններ
Բացի իր սարքային և արհեստական բանականության հնարավորություններից, iPhone 16 Pro-ն առաջարկում է առողջության բարելավված հետևում, հատկապես Apple Watch Series 10-ի հետ ինտեգրման շնորհիվ: Միջոցառման ժամանակ հայտարարվեց, որ ժամացույցը կունենա քնի ժամանակ շնչառական շարժումների դադարի հայտնաբերման գործառույթ, որը կօգտագործի iPhone-ի առողջության հետևման առաջադեմ հնարավորությունները և համատեղելիությունը Apple սարքերի միջև:

### Գույներ
iPhone 16 Pro-ն և 16 Pro Max-ը ունեն չորս գույներ՝ «սպիտակ տիտան», «անապատի տիտան», «բնական տիտան», «սև տիտան».

### Ֆոտոխցիկի կառավարման կոճակ
IPhone 16-ի բոլոր մոդելներն այժմ ունեն նոր կոճակ, որը կոչվում է Camera Control: Այս կոճակը գտնվում է սարքի աջ կողմում և թույլ է տալիս օգտվողին բացել տեսախցիկի հավելվածը, անցնել տեսախցիկի տարբեր կառավարման սարքերի և գործառույթների միջև, ինչպես նաև լուսանկարել և տեսանյութեր նկարել: Կոճակը տարբերակում է թեթև և ուժեղ սեղմումը: Մեկ հպումով կոճակը բացում է տեսախցիկի հավելվածը: Թեթև կրկնակի սեղմումով բացվում է մի փոքր ընտրացանկ՝ տեսախցիկի տարբեր հսկիչներով, ինչպիսիք են խոշորացումը կամ տոնայնությունը, իսկ ուժեղ սեղմումով օգտագործողը լուսանկարում է: Եթե կոճակը մի քանի վայրկյան պահեք, տեսանկարահանումը կսկսվի։

## Վաձառք և գին
IPhone 16 Pro-ի և iPhone 16 Pro Max-ի նախնական պատվերները սկսվել են 2024 թվականի սեպտեմբերի 9-ին, իսկ դրանք վաճառքի են հանվել 2024 թվականի սեպտեմբերի 20-ին: IPhone 16 Pro 128 ԳԲ հիշողությամբ տարբերակի համար գինը սկսվել է 999 դոլարից, իսկ iPhone Pro Max-ը սկսվել է 1199 դոլարից՝ 256 ԳԲ հիշողությամբ մոդելի համար:

## Տես նաև
* iPhone 16
* IOS 18
* iPhone SE
* iPhone SE 2
* iPhone SE 3
* iPhone 13
* iPhone 14
* iPhone 15

## Ծանոթագրություններ

Կատեգորիա:2024 ԱՄՆ-ում
Կատեգորիա:2024 հայտնված արտադրանքներ
Կատեգորիա:2024 հիմնադրումներ
Կատեգորիա:2024 հիմնադրումներ ԱՄՆ-ում
Կատեգորիա:IPhone
Կատեգորիա:Էփլ
Կատեգորիա:Հեռախոսակապ
Կատեգորիա:Սմարթֆոններ